


[bookmark: _Hlk235817596]Izraksts

VIENOŠANĀS Nr. IeM_NVA_2025/14-Buv/1
par 2025. gada 25. aprīļa līguma vienošanās Nr. IeM_NVA_2025/14-Buv:
Katastrofu pārvaldības centra Kr. Barona ielā 2, Limbažos, Limbažu novadā
(kad. nr. 66010010013; 66010010014) projektēšana, būvdarbi un autoruzraudzība grozījumiem
Dokumenta datums ir tā 
elektroniskās parakstīšanas datums
Nodrošinājuma valsts aģentūra, reģistrācijas numurs 90009112024, juridiskā adrese Čiekurkalna 1. līnija 1 k-2, Rīga, LV-1026, tās [..] personā, kurš rīkojas saskaņā ar [..](turpmāk – Pasūtītājs), no vienas puses, un
Sabiedrība ar ierobežotu atbildību „3A”, reģistrācijas numurs 50103670291, juridiskā adrese Duntes iela 10, Rīga, LV-1013, tās [..] un [..] personā, kuri rīkojas pamatojoties uz [..], kā arī reorganizētās pilnsabiedrības “3A”, reģistrācijas numurs 50103670291, biedri sabiedrība ar ierobežotu atbildību „ARGUS”, reģistrācijas numurs 40103780602, juridiskā adrese Duntes iela 10A, Rīga, LV-1013, tās [..] personā, kurš rīkojas pamatojoties uz [..], un sabiedrība ar ierobežotu atbildību „AB-rent”, reģistrācijas numurs 40003780841, juridiskā adrese Duntes iela 10, Rīga, LV-1013, tās [..] personā, kurš rīkojas pamatojoties uz [..](turpmāk – Uzņēmējs), no otras puses,
turpmāk abi kopā vai katrs atsevišķi – Puses/ Puse, ņemot vērā, ka:
(a) 2025. gada 25. aprīlī starp Pasūtītāju un pilnsabiedrību „3A”, reģistrācijas numurs 50103670291 (turpmāk – Pilnsabiedrība) ir noslēgta līguma vienošanās 
Nr. IeM_NVA_2025/14-Buv: Katastrofu pārvaldības centra Kr. Barona ielā 2, Limbažos, Limbažu novadā (kad. nr. 66010010013; 66010010014) projektēšana, būvdarbi un autoruzraudzība (turpmāk – Līgums);
(b) [bookmark: _Hlk236144830][bookmark: _GoBack]ar Latvijas Republikas Uzņēmumu reģistra Komersantu un uzņēmumu reģistrācijas nodaļas Trešā sektora [..] 2025. gada 5. decembra lēmumu Nr. 6-12/98720/1 komercreģistrā ir izdarīts ieraksts par Pilnsabiedrības reorganizāciju, pārveidojot to par sabiedrību ar ierobežotu atbildību „3A”, reģistrācijas numurs 50103670291 (turpmāk – Sabiedrība);
(c) Pilnsabiedrības reorganizācijas rezultātā tās biedri – sabiedrība ar ierobežotu atbildību „ARGUS”, reģistrācijas numurs 40103780602, un sabiedrība ar ierobežotu atbildību „AB-rent”, reģistrācijas numurs 40003780841, ir kļuvuši par Sabiedrības dalībniekiem;
(d) Latvijas Republikas Uzņēmumu reģistra 2025. gada 30. jūlija vēstulē Nr. 2-5n/8054 par Pilnsabiedrības reorganizāciju – pārveidošanu saskaņā ar Komerclikuma 337. pantu norādīts, ka pārveidojamā sabiedrība un iegūstošā sabiedrība Komerclikuma izpratnē ir uzskatāma par vienu un to pašu komersantu;
(e) Iepirkumu uzraudzības biroja 2025. gada 11. septembra vēstulē 
Nr. 1-3.2/2025/2118 norādīts, ka Pilnsabiedrības reorganizācija saskaņā ar Publisko iepirkumu likuma (turpmāk – PIL) 61. pantu ir uzskatāma par iepirkuma līguma grozījumiem, taču tie ir nebūtiski, ja līgums tiek pārslēgts gan ar Sabiedrību, gan ar visiem pārveidojamās Pilnsabiedrības biedriem kā iegūstošās Sabiedrības dalībniekiem, tādējādi nesamazinot atbildības apjomu pret Pasūtītāju un saglabājot sākotnēji noteikto darbu un atbildības sadalījumu;
(f) 2025. gada 11. decembrī saņemta Sabiedrības vēstule Nr. 25-50/IV-7 „Par Pilnsabiedrības „3A” reorganizāciju un līguma grozījumu veikšanu”;
(g) 2026. gada 5. janvārī saņemts „Compensa Vienna Insurance Group ADB” Latvijas filiāles apliecinājums, ka darbu izpildes garantijas apdrošināšanas polisē Nr. 33/203/000222/25 kā apdrošinājuma ņēmējs ir noteikta Sabiedrība;
(h) 2026. gada 28. janvārī saņemta Sabiedrības vēstule Nr. 26-5/III-2 „Par darba aizsardzības koordinatora maiņu, Objekts „Katastrofu pārvaldības centra Kr. Barona ielā 2, Limbažos (kad. nr. 66010010013; 66010010014) projektēšana, būvdarbi un autoruzraudzība”, Līgums Nr. IeM_NVA_2025/14-Buv”, kurā lūgts saskaņot darba aizsardzības koordinatora maiņu, aizstājot [..] ar [..];
(i) 2026. gada 5. februārī no Inženiera saņemta vēstule Nr. 3A.1-26/2 „Par darba aizsardzības koordinatora maiņu līgumam Nr. IeM_NVA_2025/14-Buv”, ar kuru Inženieris pieņem zināšanai darba aizsardzības koordinatora maiņu, proti, [..] aizstāšanu ar [..];
(j) 2025. gada 22. jūlijā pieņemti Ministru kabineta noteikumi Nr. 472 „Eiropas Savienības kohēzijas politikas programmas 2021.–2027. gadam 2.1.3. specifiskā atbalsta mērķa „Veicināt pielāgošanos klimata pārmaiņām, risku novēršanu un noturību pret katastrofām” 2.1.3.3. pasākuma „Katastrofu risku mazināšanas pasākumi” ceturtās projektu iesniegumu atlases kārtas īstenošanas noteikumi” un to projekta sākotnējās ietekmes (ex-ante) novērtējuma ziņojumā (sēdes protokols Nr. 29, 54. §) ir noteikts, ka visas izmaksas, kas saistītas ar katastrofu pārvaldības centra būvniecību Kr. Barona ielā 2, Limbažos (tai skaitā projektēšanu, būvprojekta ekspertīzi, būvdarbiem, autoruzraudzību, būvuzraudzību un inženierkonsultantu pakalpojumiem), tiek pārattiecinātas un/ vai pārgrāmatotas, un/ vai apmaksātas no piešķirtā Eiropas Reģionālās attīstības fonda (turpmāk – ERAF) 2.1.3.3. pasākuma finansējuma un/ vai nacionālā līdzfinansējuma;
(k) 2025. gada 15. augustā starp Centrālo finanšu un līgumu aģentūru un Pasūtītāju noslēgtās „Vienošanās par Eiropas Savienības projekta Nr. 2.1.3.3/4/25/I/001 īstenošanu” nosacījumi paredz, ka Pasūtītājs kā finansējuma saņēmējs īsteno ERAF 2.1.3.3. pasākuma „Katastrofu risku mazināšanas pasākumi” ceturtās kārtas projektu Nr. 2.1.3.3/4/25/I/001 „Katastrofu pārvaldības centru būvniecība” (turpmāk – Projekts) laika periodā no 2024. gada 1. janvāra līdz 2029. gada 31. decembrim;
(l) saskaņā ar Centrālās finanšu un līgumu aģentūras 2026. gada 29. janvāra vienpusējo paziņojumu „Par Vienošanās Nr. 3.2.1.5/1/25/I/001 grozījumiem Nr. 1” esošās programmas pasākuma Nr. 2.1.3.3. 4. kārta tika pārcelta uz REARM prioritāti (Eiropas Komisijas plāns „ReArm Europe/Gatavība 2030”: Eiropas Savienības aizsardzības finansēšanas plāns), nosakot jaunu specifiskā atbalsta mērķi Nr. 3.2.1.5 un attiecīgi grozot projekta numuru no „Nr. 2.1.3.3/4/25/I/001” uz „Nr. 3.2.1.5/1/25/I/001”, savukārt projekta atbalsta darbību īstenošanas un ar tām saistīto izmaksu attiecināmības periods ir noteikts līdz 2029. gada 31. decembrim, līdz ar to plānotās izmaiņas un precizējumi neietekmē ERAF 3.2.1.5. pasākuma projekta atbalsta darbību īstenošanu (tai skaitā noteikto mērķu, iznākuma un horizontālo principu rādītāju, kvalitātes prasību sasniegšanu), kā arī piešķirtā Eiropas Reģionālās attīstības fonda finansējuma un/ vai nacionālā līdzfinansējuma apguvi;
(m) saskaņā ar Ministru kabineta 2026. gada 16. jūnija noteikumiem Nr. 335 „Iekšlietu digitālā centra nolikums” (turpmāk – MK noteikumi Nr. 335) ar 2026. gada 20. jūniju Iekšlietu ministrijas Informācijas centrs ir pārdēvēts par Iekšlietu digitālo centru, un ka līdz MK noteikumu Nr. 335 spēkā stāšanās dienai Līgumā un citos ar tā izpildi saistītajos dokumentos lietotais iestādes nosaukums „Iekšlietu ministrijas Informācijas centrs” atbilst nosaukumam „Iekšlietu digitālais centrs”,
kā arī pamatojoties uz:
(n) Līguma noteikumu 1.4. apakšpunktu [Piemērojamais likums un valoda];
(o) PIL 61. panta pirmās daļas 1. punktu,
izsakot savu brīvu gribu, noslēdz šāda satura vienošanos (turpmāk – Vienošanās):
1. Puses vienojas, ka Sabiedrība  kā Uzņēmējs iestājas Pilnsabiedrības vietā kā Līguma puse, uzņemoties visas Līgumā noteiktās saistības pilnā apmērā un nodrošinot Līguma izpildi atbilstoši Līgumā paredzētajam saistību apjomam un termiņiem.
2. Puses vienojas veikt izmaiņas un Līguma Piedāvājuma pielikuma pozīciju “Uzņēmēja nosaukums un adrese” izteikt šādā redakcijā: [..]
3. Puses vienojas veikt izmaiņas un Līguma Piedāvājuma pielikuma pozīciju „Veselība un drošība” izteikt šādā redakcijā: [..]
4. Puses vienojas veikt izmaiņas attiecībā uz Līguma finansēšanu, nosakot, ka Līgums tiek finansēts no Projekta Nr. 3.2.1.5/1/25/I/001 piešķirtā Eiropas Reģionālās attīstības fonda finansējuma un/ vai nacionālā līdzfinansējuma, un: 
4.1. [bookmark: _Hlk235475368]Līguma Piedāvājuma pielikuma sadaļu atbilstoši 1.15. punktam izteikt šādā redakcijā: [..]
4.2. Līguma 1.15. punkta otro rindkopu izteikt šādā redakcijā:
	„1.15. Ārvalstu finanšu instrumentu finansējums
	Uzņēmējs apzinās, ka Darbi vai tā daļa tiek veikti ar Eiropas Reģionālās attīstības fonda (turpmāk – ERAF) 3.2.1.5. pasākuma „Katastrofu risku mazināšanas pasākumi” projektam „Katastrofu pārvaldības centru būvniecība” (Projekta Nr. 3.2.1.5/1/25/I/001) piešķirto ERAF finansējumu un/ vai nacionālo līdzfinansējumu un apņemas segt Pasūtītājam visus zaudējumus un/ vai izmaksas, kas var rasties, ja Uzņēmēja prettiesiskas darbības rezultātā kompetentā un/ vai kontrolējošā iestāde ir piemērojusi finanšu korekciju un/ vai attiecīgās izmaksas ir atzinusi par neattiecināmām. Šajā Līguma punktā minētos zaudējumus un/ vai izmaksas Uzņēmējs apņemas segt pēc pirmā Pasūtītāja rakstveida pieprasījuma saņemšanas.”.


5. Puses vienojas, ka Līgumā un citos ar tā izpildi saistītajos dokumentos lietotais iestādes nosaukums „Iekšlietu ministrijas Informācijas centrs” atbilst nosaukumam „Iekšlietu digitālais centrs”.
6. Vienošanās pilnībā apliecina Pušu gribu. Nekādi mutiski papildinājumi netiks uzskatīti par šīs Vienošanās noteikumiem. Līguma noteikumi, kas nav grozīti ar šo Vienošanos, paliek nemainīgi. Jautājumi, kas nav regulēti Līgumā un ar Vienošanos, tiek lemti saskaņā ar Latvijas Republikas spēkā esošajiem normatīvajiem aktiem.
7. Vienošanās ir Līguma neatņemama sastāvdaļa. Vienošanās stājās spēkā tās abpusējas parakstīšanas dienā un ir spēkā līdz Pušu saistību pilnīgai izpildei.
8. Vienošanās sagatavota uz 4 (četrām) lapām elektroniska dokumenta veidā un parakstīta ar drošu elektronisko parakstu.
Pušu rekvizīti un paraksti:

[..]
Sabiedrība ar ierobežotu atbildību „AB-rent”

DOKUMENTS PARAKSTĪTS ELEKTRONISKI AR DROŠU ELEKTRONISKO PARAKSTU, KAS SATUR LAIKA ZĪMOGU*.
DOKUMENTA PARAKSTĪŠANAS DATUMS IR PĒDĒJĀ PARAKSTĪTĀJA LAIKA ZĪMOGA DATUMS.

